Didgeridoo

Didgeridoo (; juga dieja didjeridu, dan ejaan lain) ialah sebuah alat tiup dikenali dalam kalangan masyarakat peribumi (atau "aborigin") di Australia sejak 1,500 tahun. Alat ini sering berbentuk silinder atau kon memanjang antara  . Most are around  long.

Pic bunyi dihasilkan alat ini merendah dengan memanjangnya alat ini.

Pembinaan 
Didgeridoo diperbuat daripada kayu keras, terutamanya dari kayu putih yang bertaburan asal di utara dan tengah Australia. Bahagian yang dipilih dari pokok ini seringkalinya yang mempunyai batang atau dahan kayu pokok yang cukup tebal dan ada dimakan anai-anai - serangga sebegini sering memakan isi dalaman pohon itu yang jauh daripada bahagian luar yang merembes bahan menghalau anai-anai. Setelah bahagian diingini diuji kesesuaian badan dan bunyi terhasil, bahagian tersebut dikerat atau ditebang, dibersihkan dalaman dan dibuang kulitnya sebelum dibentuk menjadi alat. Alatan yang siap dihasilkan boleh dicat mengikut citarasa pelukis sama ada menggunakan cat tradisi atau moden, lilin lebah juga boleh dibubuh pada hujung peniup alat ini.

Alat didgeridoo moden sering diperbuat daripada kayu bukan asli mahupun bahan lain seperti gentian kaca, gentian karbon, logam, tanah liat malah juga PVC. Bahan-bahan mentah ini ditebuk berdiameter sekitar 1.25" dan memanjang sekitar dua hingga lapan inci. Hujung peniup ia sering ditambah dengan bahagian getah atau lilin lebah. Corak hiasan dan reka bentuk alat didgeridoo moden tampak ketara berbeza berbanding model yang lazim mengikut tradisi masyarakat peribumi.

Pemainan 
Didgeridoo dimainkan dengan menggetarkan bibir sambil menggunakan suatu teknik pernafasan khas iaitu pernafasan kitaran (circular breathing) - teknik ini membolehkan udara dihirup masuk menggunakan hidung sambil dapat menghembus keluar nafas menggunakan lidah dan pipi secara serentak lalu boleh memainkan not pada suatu tempoh yang lama.

Pantang larang 
Hanya kaum lelaki sahaja yang dibenarkan memainkan alat ini dalam upacara khusus, malah pemainan sebegini oleh kaum wanita ditegah keras oleh golongan tua dalam masyarakat peribumi: Harper Collins pernah mengeluarkan kenyataan mohon maaf hasil tengkarah terhadap warga aborigin pernyataan diterangkan dalam salah satu buku terbitannya ia untuk pembaca anak-anak perempuan - The Daring Book for Girls - yang menggalakkan pemainan alat ini". Walau bagaimanapun, pemainan ini masih diharuskan (yakni, tidak melanggar adat resam aborigin) dalam situasi tidak formal menurut Linda Barwick, seorang ahli etnomusikologi.

Rujukan

Pautan luar
 iDIDJ Australian Didgeridoo Cultural Hub
 The Didjeridu W3 Server
 The physics of the didj
 Didgeridoo acoustics - University of New South Wales
 The Didjeridu: A Guide  oleh Joe Cheal